แนวโน้มดัชนีเช้าขาลงจากแรงขายทำกำไร
นักวิเคราะห์ฯคาดตลาดหุ้นไทยเช้านี้&nbsp;(11 พ.ย.)มีแนวโน้มอยู่ในขาลง อาจมีแรงขายทำกำไรเข้ามาอย่างต่อเนื่อง ส่วนตลาดภูมิภาคเช้านี้ทรงตัว
11 พ.ย. 2553

นักวิเคราะห์ฯคาดตลาดหุ้นไทยเช้านี้ (11 พ.ย.)มีแนวโน้มอยู่ในขาลง อาจมีแรงขายทำกำไรเข้ามาอย่างต่อเนื่อง ส่วนตลาดภูมิภาคเช้านี้ทรงตัว 
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้มีแนวโน้มในทางขาลง จากแรงขายทำกำไรที่อาจจะยังเข้ามาอย่างต่อเนื่อง ขณะที่ตลาดหุ้นอื่นในภูมิภาคเอเชียเช้านี้อยู่ในลักษณะทรงตัว เนื่องจาก Flow ชะลอการลงทุนในตลาด Emerging ภายหลังจากที่เกิดปัญหาทางด้านการเงินในแถบยุโรป และการรีบาวน์ของ US Dollar Index จากเงินดอลลาร์แข็งค่าขึ้น          อย่างไรก็ดี ตลาดบ้านเราอาจจะมีการเข้ามาเล่นเก็งกำไรหุ้นเป็นรายตัวไป โดยมีแนวต้านสำคัญที่ 1,050 จุด และหากดัชนีฯลงมาต่ำกว่าระดับ 1,038 จุด จะแสดงถึงการปรับฐานลงไปทดสอบแนวรับ 1,026-1,020 จุด